begrepsanalyse
Store norske leksikon,Religion og filosofi,Filosofiens fagdisipliner,Språkfilosofi
Begrepsanalyse er et systematisk forsøk på å klargjøre eller analysere begreper (for eksempel «ungkar») ved å angi begrepets viktigste kjennetegn (for eksempel for «ungkar»: ugift, voksen, mann).
Begrepsanalyse har alltid vært, og er fremdeles, et viktig trekk i all filosofi, spesielt når det gjelder sentrale filosofiske begreper – som «sannhet» i erkjennelsesteorien, «årsak» og «virkning» i vitenskapsfilosofien, «godhet», «plikt» og «rettighet» i etikken. Ganske spesielt var begrepsanalyse dominerende i den tidlige såkalte analytiske filosofi (for eksempel i den logiske positivismen) hvor begrepsanalyse ble ansett for å være filosofiens viktigste eller eneste oppgave. Les mer i Store norske leksikon filosofi erkjennelsesteorien logiske positivisme